CELEX: C2005/182/52
Language: et
Date: 2005-07-23 00:00:00
Title: Kohtuasi C-205/05: Eelotsusetaotlus, mille esitas tribunal des affaires de sécurité sociale de Longwy 14. aprilli 2005. aasta otsusega kohtuasjas Fabien Nemec versus Caisse Régionale d'Assurance Maladie du Nord-Est

23.7.2005   
            
            
               ET
            
            
               Euroopa Liidu Teataja
            
            
               C 182/30
            
         Eelotsusetaotlus, mille esitas tribunal des affaires de sécurité sociale de Longwy 14. aprilli 2005. aasta otsusega kohtuasjas Fabien Nemec versus Caisse Régionale d'Assurance Maladie du Nord-Est
   (Kohtuasi C-205/05)
   (2005/C 182/52)
   Kohtumenetluse keel: prantsuse
   Euroopa Ühenduste Kohus on saanud tribunal des affaires de sécurité sociale de Longwy'lt 14. aprilli 2005. aasta otsusega esitatud eelotsusetaotluse kohtuasjas Fabien Nemec v. Caisse Régionale d'Assurance Maladie du Nord-Est (edaspidi CRAM), mis saabus kohtukantseleisse 11. mail 2005.
   Tribunal des affaires de sécurité sociale de Longwy küsib Euroopa Kohtult eelotsust järgmises küsimuses:
   Kas CRAM, keeldudes arvesse võtmast 29. märtsi 1999. aasta seaduse nr 99-247 rakendusmääruse artiklile 2 ning 9. juuni 1999. aasta ringkirjale 2SS/4B/99 nr 332 tuginedes F. Nemec'ile 23. detsembri 1998. aasta seaduse nr 98-1194 artikli 41 alusel määratud asbesti töötlejate toetuse arvutamisel tema Belgias saadud töötasusid, kuna nende töötasude pealt ei pidanud maksma Prantsuse sotsiaalkindlustuse koodeksi artikli L 242-1 alusel sotsiaalkindlustusmakseid, on võtnud asjaomase isiku suhtes vastu kahjustava otsuse, mis piirab EÜ asutamislepingu artiklis 39 kehtestatud liikumisvabadust, rikub määrust (EÜ) nr 883/2004 (1) või määruse (EÜ) nr 574/72 (2) artiklit 15?
   
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT L 166, lk 1).
   
      (2)  Nõukogu 21. märtsi 1972. aasta määrus (EMÜ) nr 574/72, millega määratakse ühenduse piires liikuvate töötajate ja nende pereliikmete suhtes kindlaks määruse (EMÜ) nr 1408/71 sotsiaalkindlustusskeemide kohaldamise kohta rakendamise kord (EÜT L 074, lk 1).